สำรวจตัวเลือก ดูแลสุขภาพผม ใช้สมุนไพร
ถึงผมร่วงจากกรรมพันธุ์จะเกี่ยวข้องกับระดับฮอร์โมนเพศชาย (แอนโดรเจน) แต่จริงๆ แล้วสาเหตุยังไม่ชัดเจน  ที่ผู้ชายบางคนหัวล้านเพราะกรรมพันธุ์นั้น เกิดจากความผิดปกติทางกรรมพันธุ์ และแอนโดรเจนหลักที่เชื่อกันว่าเกี่ยวข้องกับผมร่วงผมบาง ก็คือ dihydrotestosterone (DHT)  ถ้าระดับ DHT ในรากผมเพิ่มขึ้น เชื่อกันว่าจะทำให้วงจรชีวิตของผมนั้นสั้นลง ผมใหม่งอกไม่ทัน  นานๆ ไป ต่อมรากผมจะไม่มีผมงอกใหม่อีก แต่ต่อมรากผมยังไม่ตาย แปลว่าถ้ารักษาดีๆ ผมก็งอกใหม่ได้ Minoxidil เป็นยาที่ FDA (องค์การอาหารและยาของอเมริกา) รับรองว่าใช้ภายนอกเพื่อรักษาผมร่วงผมบางเพราะกรรมพันธุ์ในผู้ชายได้ เป็นน้ำยาที่เอาไว้กระตุ้นต่อมรากผมให้มีผมงอกใหม่ ใช้ทาที่หนังศีรษะโดยตรง  Minoxidil จะไปชะลอผมร่วงผมบาง ผู้ชายบางคนใช้แล้วก็ว่าผมใหม่งอกขึ้นมา แต่มักกลับมาผมร่วงอีกหลังหยุดยา เพราะงั้นก็ต้องใช้ minoxidil ต่อไปถึงจะเห็นผล ผลข้างเคียงไม่พึงประสงค์ของ Minoxidil ก็เช่น ผื่น คัน สิว แสบร้อน อักเสบ และบวม  ผลข้างเคียงร้ายแรงที่บอกว่ายาดูดซึมเข้าร่างกายมากไปก็คือ ตาพร่ามัว เจ็บแน่นหน้าอก วิงเวียน เป็นลม และหัวใจเต้นผิดจังหวะ Finasteride (ยี่ห้อ Propecia และ Proscar) เป็นยากินที่ต้องให้คุณหมอสั่ง ใช้แล้วเห็นผลกว่า minoxidil นิดหน่อย โดยจะไปจับเอนไซม์ที่ปกติจะแปลง free testosterone เป็น DHT  Finasteride ช่วยชะลอผมร่วงผมบาง แต่ต้องใช้ต่อเนื่อง ถ้าหยุดเมื่อไหร่ จะกลับมาผมร่วงอีกในปีเดียวกัน  ผลข้างเคียงของ finasteride คือหนาวสั่น เหงื่อออกตัวเย็น สับสนมึนงง วิงเวียน ลมพิษ แขน ขา หน้าบวม ชา นกเขาไม่ขัน ความต้องการทางเพศลดลง หย่อนสมรรถภาพทางเพศ และน้ำหนักตัวเพิ่มขึ้น ขั้นตอนคือผ่าตัดย้ายรากผมสุขภาพดีจากหนังหัวส่วนที่มีผมกระจุกหนา มาปลูกถ่ายบริเวณที่ผมบาง ปกติต้องทำหลายครั้ง ราคาก็ค่อนข้างสูง แต่เห็นผลดีและถาวร  ก่อนทำการรักษา คุณหมอจะฉีดยาชาเฉพาะหนังหัวส่วนนั้น ระหว่างทำการรักษา หนังหัวส่วนเล็กๆ ที่มีผมจะถูกผ่าตัดย้ายออกมา (donor area) แล้วเย็บปิด จากนั้นนำมาปลูกถ่ายบริเวณที่ผมบาง  ใน 1 ครั้ง จะปลูกถ่ายผมได้เป็นหลายพันเส้น การผ่าตัดปลูกถ่ายผมอาจทำให้เลือดไหลไม่หยุดหรือเกิดแผลเป็นได้ รวมถึงเสี่ยงติดเชื้อ ส่วนใหญ่ที่ผมร่วงเพราะได้รับสารอาหารไม่เพียงพอ ถ้ากินแต่อาหารแย่ๆ ก็เกิดภาวะขาดธาตุอาหารหลัก (macronutrient) คือโปรตีน ไขมัน และคาร์โบไฮเดรต กับธาตุอาหารรอง (micronutrient) คือวิตามินและแร่ธาตุได้ ทำให้ร่างกายไม่แข็งแรง จนผมร่วงผมบาง ถ้าอยากให้เส้นผมและสุขภาพร่างกายโดยรวมแข็งแรง ก็ต้องเพิ่มอาหารบางอย่างต่อไปนี้หรือทั้งหมด ในเมนูประจำวันของคุณ  เน้นผักผลไม้สีแดง เหลือง และส้ม (เช่น แครอท มันหวาน พริก และแคนตาลูป) พวกนี้อุดมวิตามินเอ (เบต้าแคโรทีน) บางงานวิจัยชี้ว่าวิตามินเอช่วยกระตุ้นการสร้างและดูแลเซลล์ รวมถึงรากผมด้วย  ผมจะสลวยสวยเก๋ถ้ากินปลาที่ไขมันสูง (เช่น แซลมอน กับซาร์ดีน) พวกนี้มีกรดไขมันโอเมก้า-3 เยอะ  กินโยเกิร์ตและอาหารอื่นๆ ที่วิตามินบี 5 สูง ช่วยกระตุ้นการไหลเวียนของเลือดไปยังหนังศีรษะ เลยทำให้ผมงอก  กินสลัดที่มีปวยเล้ง เพราะอุดมวิตามินเอ ธาตุเหล็ก โฟเลต และวิตามินซี ทั้งหมดนี้ช่วยให้สุขภาพผมและหนังศีรษะแข็งแรง  ร่างกายต้องได้รับโปรตีนเพียงพอ โดยกินเนื้อสัตว์ไขมันต่ำ (เช่น ไก่ หรือไก่งวง) ผลิตภัณฑ์นมพร่องมันเนย และผักโปรตีนสูง (เช่น ถั่วต่างๆ) อย่าลืมว่าผมประกอบด้วยโมเลกุลโปรตีนอย่างเคราติน เลยต้องได้รับโปรตีนที่เพียงพอเพื่อไปบำรุงเส้นผม  กินอาหารที่มีวิตามินบี 7 (หรือไบโอติน) จะได้กระตุ้นการงอกของเส้นผม อาหารที่ว่าก็เช่น ไข่ ซีเรียลเสริมวิตามิน ผลิตภัณฑ์นม และไก่  กินอาหารที่อุดมแร่ธาตุสังกะสี (zinc) เช่น หอยนางรม กุ้งล็อบสเตอร์ และซีเรียลเสริมวิตามิน ถ้าเกิดภาวะพร่องสังกะสี จะทำให้ผมร่วงได้ เพราะงั้นอาหารประจำวันต้องรวมแร่ธาตุที่จำเป็นไว้ด้วย ถ้าร่างกายขาดน้ำ เซลล์ผิวและผมจะไม่ได้รับการบำรุง ไม่ค่อยงอก ถ้าอยากให้สุขภาพผมแข็งแรง ยาวสลวย ก็ต้องดื่มน้ำเยอะๆ ไม่ให้ร่างกายขาดน้ำ  พยายามดื่มให้ได้อย่างน้อย 8 แก้วต่อวัน ถ้าวันไหนอากาศร้อนหรือออกกำลังกาย ก็ต้องดื่มมากกว่านั้น เครื่องดื่มที่มีคาเฟอีน (เช่น ชา กาแฟ และน้ำอัดลม) จะทำให้ร่างกายขาดน้ำหรือน้ำในร่างกายไม่สมดุล ทางที่ดีให้ดื่มน้ำเปล่าหรือชา/น้ำผลไม้ที่ไม่เติมน้ำตาล และดื่มเครื่องดื่มที่มีคาเฟอีนแต่พอประมาณ ไม่เกิน 1 - 2 แก้วต่อวัน ถึงผมร่วงจากกรรมพันธุ์จะไม่มีหลักฐานว่าเกิดจากความเครียด แต่ที่แน่ๆ คือเครียดแล้วทำให้ผมร่วงได้ ถ้าอยากรักษาสุขภาพผม ก็ต้องหลีกเลี่ยงปัจจัยต่างๆ ที่กระตุ้นให้เกิดความเครียดในแต่ละวัน ผมร่วงเพราะความเครียดมี 3 แบบคือ  Telogen effluvium เป็นภาวะที่เครียดจนรากผมจำนวนมากเข้าสู่ระยะหยุดพัก และร่วงภายในไม่กี่เดือน  Trichotillomania เป็นภาวะที่เครียดจนเผลอทึ้งผมตัวเอง บางทีก็เกิดเพราะความเหงา เศร้า เบื่อ และกระวนกระวายใจ  Alopecia areata เป็นภาวะที่ภูมิคุ้มกันโจมตีรากผมของตัวเอง จนผมร่วง  ผมร่วงเพราะความเครียดจะต่างจากผมร่วงเพราะกรรมพันธุ์ในผู้ชาย ตรงที่ไม่ได้เป็นถาวร ถ้าควบคุมความเครียดให้ดี ผมก็งอกกลับมาได้ โรคหรืออาการบางอย่างก็ทำให้ผมร่วงได้ ซึ่งก็ไม่เกี่ยวกับผมร่วงเพราะกรรมพันธุ์แต่อย่างใด ถ้าผมร่วงเมื่อไหร่ให้รีบไปหาหมอตรวจร่างกายหาสาเหตุ เผื่อจะเจอโรคอื่น  ฮอร์โมนเปลี่ยนแปลงหรือไม่สมดุล (เช่น ช่วงตั้งครรภ์ หลังคลอด หรือวัยหมดประจำเดือน) และโรคไทรอยด์ ก็ทำให้ผมร่วงชั่วคราวได้ หนังศีรษะติดเชื้อ เช่น กลาก ก็ทำให้หนังศีรษะเป็นเกล็ดหนา ผมร่วงได้ แต่ถ้ารักษาอาการติดเชื้อแล้ว ปกติผมจะงอกกลับมา โรคอื่นๆ เช่น lichen planus คือผิวหนังอักเสบเรื้อรัง lupus คือโรคแพ้ภูมิตัวเองบางชนิด และ sarcoidosis คืออวัยวะอักเสบจากภูมิคุ้มกัน ทำให้ผมร่วงถาวรได้ ถึงจะยังไม่มีหลักฐานทางวิทยาศาตร์มารับรอง แต่เขาก็ว่าน้ำหัวหอมช่วยกระตุ้นให้ผมงอกได้ในคนที่ผมร่วงเป็นหย่อมแบบไม่ทราบสาเหตุ จากการทดลองย่อมๆ พบว่าผู้เข้าร่วม 20 จาก 23 คน ใช้น้ำหัวหอมทาหนังศีรษะวันละ 2 ครั้ง แล้วผมงอกกลับมาใน 6 อาทิตย์  ถึงจะทดลองในกลุ่มคนที่ผมร่วงเป็นหย่อมแบบไม่ทราบสาเหตุ แต่ลองเอาไปใช้แก้ผมร่วงผมบางเพราะกรรมพันธุ์ดูก็ไม่เสียหาย ให้คั้นน้ำหัวหอมโดยเอาไปขูดกับตะแกรงก่อน ใช้ทาที่หนังศีรษะวันละ 2 ครั้ง แล้วทิ้งไว้ประมาณ 30 นาที เสร็จแล้วล้างออก ทดลองใช้อย่างน้อย 6 อาทิตย์ ว่าเห็นผลไหม เพราะช่วยกระตุ้นการไหลเวียนของเลือดไปยังรากผม ทำให้หนังศีรษะและรากผมแข็งแรง แต่ยังไม่มีหลักฐานทางวิทยาศาสตร์มารองรับ ว่าช่วยลดหรือป้องกันผมร่วงได้จริง  ใช้น้ำมันมะพร้าวหรืออัลมอนด์สำหรับบำรุงผม หรือน้ำมันอื่นๆ เช่น น้ำมันมะกอก น้ำมันละหุ่ง หรือน้ำมันมะขามป้อม นอกจากนี้อาจจะหยดน้ำมันโรสแมรี่หรือน้ำมันลาเวนเดอร์ 2 - 3 หยดด้วยก็ได้ ลงน้ำมันโดยนวดเบาๆ ให้ซึมลงในเส้นผมและหนังศีรษะ ถ้าใช้น้ำมันมะพร้าว อย่าเอาไปอุ่นให้ละลายในไมโครเวฟ แต่วอร์มด้วยมือแทน เพราะเป็นน้ำมันที่ละลายง่าย ไม่ต้องใช้ความร้อนสูง ให้นวดซ้ำอย่างน้อยอาทิตย์ละ 2 ครั้ง ติดต่อกันอย่างน้อย 2 เดือน ถึงจะเห็นผล Fenugreek (หรือ methi) คือลูกซัด เมล็ดจะมีส่วนผสมที่กระตุ้นการงอกของเส้นผม และเสริมสร้างการซ่อมแซมต่อมรากผม  ให้เอาเมล็ดลูกซัด 1 ถ้วยตวงแช่น้ำไว้ แล้วทิ้งไว้ข้ามคืน บดให้เหนียวข้นเป็น paste ใช้หมักผมได้ จะใช้ถุงพลาสติกหรือหมวกอาบน้ำคลุมผมไว้ก็ได้ หมักไว้ 40 นาที จากนั้นล้างออก ให้ทำซ้ำทุกเช้าเป็นเวลา 1 เดือน วิธีนี้ก็เหมือนวิธีธรรมชาติอื่นๆ ที่ใช้สมุนไพร คือยังไม่มีหลักฐานทางวิทยาศาสตร์มารองรับ ว่าช่วยแก้หรือป้องกันผมร่วงได้จริง บางทีอาจไม่ได้ผลสำหรับคุณ มีอีกหลายวิธีและสมุนไพรอีกหลายตัวที่น่าลอง แต่ก็ย้ำกันอีกทีว่ายังไม่มีหลักฐานทางวิทยาศาสตร์มารองรับ บางทีอาจจะไม่ได้ผล ยังไงปรึกษาคุณหมอก่อนเริ่มใช้ก็ดี ถ้าสงสัยหรือกังวลตรงไหน  ลองใช้วุ้นของว่านหางจระเข้ น่าจะช่วยปรับค่า pH (ความเป็นกรดด่าง) ของหนังศีรษะ และกระตุ้นให้ผมกลับมางอกอีกครั้งได้ โดยใช้วุ้นว่านหางจระเข้นวดหนังศีรษะ แล้วทิ้งไว้ 1 ชั่วโมงค่อยล้างออก ทำซ้ำ 3 - 4 ครั้งต่ออาทิตย์ ลองใช้ paste จากรากชะเอมเทศ เพราะมีสรรพคุณบรรเทาอาการระคายเคืองของหนังศีรษะ ให้บดรากชะเอมเทศ (1 ช้อนโต๊ะ) หญ้าฝรั่น (1/4 ช้อนชา) กับนม 1 ถ้วยตวงเข้าด้วยกัน แล้วใช้พอกบริเวณที่ผมร่วงผมบาง คลุมผม แล้วทิ้งไว้ข้ามคืน ตอนเช้าให้ล้างออก ทำซ้ำ 1 - 2 ครั้งต่ออาทิตย์ ลองใช้ดอกชบา เพราะช่วยกระตุ้นการงอกของเส้นผม แก้รังแค และทำให้ผมหนาขึ้น โดยผสมดอกชบากับน้ำมันมะพร้าว อุ่นจนไหม้ แล้วกรองเอาแต่น้ำมัน นำไปพอกหนังศีรษะแล้วเข้านอน ตื่นมาก็สระผม ทำซ้ำได้ 2 - 3 ครั้งต่ออาทิตย์ สมุนไพรอื่นๆ ที่น่าลองก็เช่น บีทรูท เมล็ดแฟลกซ์ (ลินิน) และกะทิ
หัวล้านจากกรรมพันธุ์ในผู้ชายมีลักษณะยังไง. ลองใช้ Minoxidil (Rogaine). ปรึกษาคุณหมอเรื่องใช้ยา finasteride. ปลูกผม. กินอาหารต้านผมร่วง. ดื่มน้ำเยอะๆ. คลายเครียด. ไปหาหมอตรวจร่างกาย. ลองใช้น้ำหัวหอม. ลองนวดหนังศีรษะ. ลองใช้ paste จากเมล็ดลูกซัด. ลองใช้สมุนไพรชนิดอื่นๆ.
https://www.wikihow.com/Treat-Male-Pattern-Hair-Loss https://www.wikihow.com/Treat-Male-Pattern-Hair-Loss https://www.wikihow.com/Treat-Male-Pattern-Hair-Loss
Exploring Treatment Options Improving Your Hair Health Using Natural Remedies